તેના લીધે ચોક્કસપણે અર્થતંત્ર પર અસર પડશે. દિવાળી પૂર્વે આ પ્રકારની સ્થિતિ બજારને અસર કરશે. સિસ્ટમમાં લગભગ ૩૦ ટકા ક્રેડિટ ફ્લો NBFCs દ્વારા આવે છે. આથી ટૂંકા ગાળા માટે થોડું સંકોચન ટાળવું અશક્ય છે. NBFCs સામાન્ય રીતે ૪૦ લાખ લોકોને રોજગાર આપે છે. મોટાભાગના લોકો લોન ફાળવણી દરમ્યાન કમિશન પેટે નાણા વસૂલે છે. હવે ફાળવણી ઘટતા ઓક્ટોબરમાં પ્રોત્સાહનોની ગેરહાજરીમાં તેમનો ટેક હોમ સેલરી પણ ઘટશે. બેન્કો દેશના દરેક ખૂણે પહોંચી ન શકે અને તે દેશના દરેક ખૂણે તેની શાખાઓ અને ઇન્ફ્રા ન સ્થાપી શકે. NBFCsનું અસ્તિત્વ જ આ બાબતને આભારી છે કારણ કે બેન્કો ત્યાં ખર્ચઅસરકારક રીતે પહોંચી શકવાની ન હતી. કેટલાક ભાગ બેન્ક ભરી શકે, પરંતુ તેઓ દરેક સ્થળે ખર્ચ અસરકારક રીતે ન પહોંચી શકે. હવે જો NBFCsમાં નરમાઈ આવે તો અર્થતંત્રની સર્વગ્રાહી ધિરાણ વ્યવસ્થામાં નરમાઈ આવશે અને બેન્કો આટલા ટૂંકા સમયમાં આ તફાવત પૂરો નહીં કરી શકે. બેન્કો અને NBFCs બંનોનું સહઅસ્તિત્વ જરૂરી છે.